biswa921/hiwiki-latest-pages-articles-raw huggingface dataset:
अल्जीरिया

अल्जीरिया (, अल-जज़ायर; ; बर्बर: ⴷⵣⴰⵢⴻⵔ जायेर), अधिकारिक तौर पर अल्जीरिया का जन-लोकतंत्रीय गणराज्य और जिसको रसमी तौर पर लोकतंत्रीय और लोग-प्यारा अलजीरियायी गणराज्य भी कहा जाता है, अफ़्रीका के मघरेब क्षेत्र में स्थित एक देश है जिसकी राजधानी और सबसे अधिक आबादी वाला शहर अल्जीयर्स है।

वर्तमान अल्जीरिया का क्षेत्र बहुत सारी प्राचीन सभ्यताएँ, जैसे अतेर्यायी और कैपसियन, की पृष्ठभूमि थी। इस इलाक़े पर बहुत सल्तनतों और राज्य-कुलों का शासन रहा है जिस में नुमिदियायी, करथागिन्यायी, रोमन, वंडल, बिज़ांतीन, अरबी उमय्यद, बर्बर फ़ातिमीद और अलमोहाद और पीछे के तुर्की ओटोमन शामिल हैं।

आळ्जीरिया 48 सूबों और 1541 प्रगणों वाला अर्द्ध राष्ट्रपति प्रधान गणराज्य है। 3.7 करोड़ से अधिक आबादी से यह विश्व का 34वाँ सबसे बढ़ आबादी वाला देश है। भाषायी तौर पर यह अरबी मुल्क है जिसकी कुछ स्थानिक बोलियाँ (उपभाषाएँ) हैं। इसकी अर्थ व्यवस्था तेल-आधारित है जो डच रोग (अर्थ-शात्र की एक धारणा) से प्रभावित है। सोनातराच, जो कि राष्ट्रीय तेल-कंपनी है, अफ्रीका में सबसे बड़ी है। इसकी सेना अफ्रीका और अरब-जगत में मिस्र के बाद सबसे बड़ी है और रूस और चीन इसके युद्धनैतिक एहतियाती मुल्क और सस्तर पूर्तिकर्ता हैं।

2,381,741 वर्ग कि॰मी के क्षेत्रफ़ल से यह दुनिया का दसवाँ सबसे बड़ा मुल्क हैCIA World Factbook . Retrieved 10 जुलाई 2012.। इसकी सीमाएँ उत्तर-पूर्व में ट्यूनीशिया, पूर्व में लीबिया, पश्चिम में मोरक्को, दक्षिण-पश्चिम में पश्चिमी सहारा, मारिटेनिया और माली, दक्षिण-पूर्व में नाइजर और उत्तर में भू-मध्य सागर से लगती हैं। अन्दाज़े के अनुसार 2012 तक इसकी कुल आबादी 3.79 करोड़ है। यह अफ़्रीकी संघ, अरब संगठन, तेल निरयाती मुल्कों का संगठन और संयुक्त राष्ट्र का सदस्य और अरब मघरेब संघ का संस्थापिक सदस्य है।

 पोषाख व वेशभूषा 
देश का नाम अल्जीयर्स शहर से आया है। सबसे अधिक प्रचलित नाम-उतपत्ति शहर का नाम अल-जज़ायर (الجزائر, "द्वीप/टापू") से जोड़ती है, जो इस सहर के पुराने नाम जज़ायर बनी मज़घाना (جزائر بني مزغنة, "मज़घाना कबीले के टापू") का कतरे हुआ रूप है, जिसको अल-इदरीसी जैसे मध्य-काली भुगोल-शास्त्री के ईस्तेमाल करते थे। कुछ ओर लोग इसकी उत्पत्ति "Ldzayer" से मानते हैं जो इस देश का मघरेबी अरबी और बर्बर में नाम है जो शायद ज़िरीद राज-कुल के राजा और अल्जीयर्स के संस्थापक धान इब्न-मंद के साथ सम्बन्धित है।Etymologie du toponyme "Aldjazair" . Scribd.com. Retrieved on 14 मई 2012.

 इतिहास 
 पूर्व इतिहास 
पुराने समय में अल्जीरिया को सल्तनत नोमेडिया कहा जाता था। उसके लोग नोमेडियन कहते थे। इस साम्राज्य के संबंध उस समय के प्राचीन यूनान और रोमन राष्ट्रों के साथ थे। इस क्षेत्र उपजाऊ क्षेत्र के रूप में जाना जाता था और यहाँ के लोग गढ़ सवारी विशेषज्ञ थे।
उत्तरी अफ्रीका के स्थानीय लोग अंततः बर्बर बने।
1000 में कर्ताजना जनजातियों तट के साथ समुदाय बसाने शुरू कर दिया। बर्बर जनजातियों ने अवसर पाकर कर्ताजनों से आज़ादी पा ली और बर्बर सामराज्य की स्थापना हुई।
200 में इस क्षेत्र में रोमन साम्राज्य ने क़ब्ज़ा कर लिया। लेकिन जब 476 ई॰ में पश्चिमी रोमन राज्य का पतन हुआ तो बर्बर फिर से आज़ाद हो गए। बाद में यहाँ वन्दाल जनजातियों ने क़ब्ज़ा कर लिया जो बिज़ांतीनों आगमन तक क़ायम रहा। बिज़ांतीनों यहाँ 8 वीं शताब्दी तक मौजूद रहे तो अरब यहाँ क़ाबिज़ हो गए।

 मध्य युगीन 

 यह भी देखिए 

 अल्जीरिया (विक्षनरी)
 सन्दर्भ 

श्रेणी:अल्जीरिया
श्रेणी:अफ़्रीका के देश
श्रेणी:भूतपूर्व फ़्रांसीसी उपनिवेश
श्रेणी:अरबी-भाषी देश व क्षेत्र
अण्डोरा

अण्डोरा , अधिकारिक रूप से प्रिंसिपालिटी ऑफ़ अंडोरा को प्रिंसिपालिटी ऑफ़ वैली ऑफ़ अंडोरा के नाम से भी जाना जाता है, यह दक्षिण-पश्चिम यूरोप का घिरा हुआ एक सूक्ष्म राज्य है, जो पूर्वी पायरेनीस पर्वत पर स्थित है और स्पेन और फ्रांस की बॉर्डर भी इससे जुड़ी हुई है। इसका निर्माण 988 चार्टर में किया गया था और वर्तमान प्रिंसिपालिटी की रचना 1278 में की गयी। अण्डोरा यूरोप का एक देश है जो पाइरेनी पर्वत के दक्षिणी चोटियों में स्थित है और फ्रांस द्वारा उत्तर और पूर्व में और स्पेन द्वारा दक्षिण और पश्चिम तक घिरा हुआ है। यह यूरोप के सबसे छोटे राज्यों में से एक है। इसकी राजधानी अण्डोरा ला वेला है। अंडोरा देश यूरोप का छठा सबसे छोटा देश है और दुनिया का 16 वाँ सबसे छोटा देश है , जिसका क्षेत्रफल 468 वर्ग किलोमीटर (181 वर्ग मील) और जनसंख्या तक़रीबनतक़रीबन 78,000 
है। इसकी राजधानी अंडोरा ला वेल्ला, यूरोप की सबसे ऊँची राजधानी है, जो समुद्री सतह से तक़रीबन 1,023 मीटर (2,356 फीट) ऊँची है। अंडोरा की अधिकारिक भाषा कैटलन है, इसके साथ-साथ यहाँ स्पेनिश, पुर्तगाली और फ्रेंच भाषा का प्रयोग भी किया जाता है।

यहां तो कोई एयरपोर्ट नहीं है, लेकिन इनके पास तीन प्राइवेट हेलीपैड जरूर हैं। इस देश से 12 किलोमीटर दूर इसका सबसे करीबी एयरपोर्ट है।अंडोरा टूरिज्म सर्विस के अनुसार हर साल तक़रीबन 10.2 मिलियन प्रवासी अंडोरा देखने के लिए आते हैं। यह देश यूरोपियन संघ का सदस्य तो नहीं है, लेकिन इसकी अधिकारिक मुद्रा यूरो ही है। 1993 से अंडोरा यूनाइटेड नेशन का सदस्य है। दी लांसेट के अनुसार, 2013 में अंडोरा के लोंगो की जीवन प्रत्याशा 81 वर्ष थी, जो अब तक की तुलना में सबसे ज्यादा है।

 नाम 
अण्डोरा , अधिकारिक रूप से प्रिंसिपालिटी ऑफ़ अंडोरा को प्रिंसिपालिटी ऑफ़ वैली ऑफ़ अंडोरा के नाम से भी जाना जाता है , एक सिद्धांत के अनुसार अंडोरा शब्द की उत्पत्ति अरबिक अल-दुर्रा से हुई है, जिसका अर्थ “मोती” से है।

 शहर और नगर 
देश की राजधानी और सबसे बड़ा नगर अण्डोरा ला वेला है और देश का सबसे छोटा शहर अरिंसल है, जिसकी जनसंख्या केवल 1,555 है।

 अण्डोरा की  पल्लियाँ 
अण्डोरा की  पल्लियो कि सूची निम्न है-
अंगूठाकार|अण्डोरा ला वेला 
अण्डोरा में सात पल्लियाँ हैं

 अण्डोरा ला वेला
 कनिल्लो पल्ली
 एन्कम्प पल्ली
 एस्कल्देस-एङोर्दन्य पल्ली
 ला मसाना पल्ली
 ओर्दिनो पल्ली
 संत जूलिया डी लोरिया पल्ली

नोट : अण्डोरा में इलाको को पल्लियाँ कहते हैं।

 यह भी देखिए 

 अन्डोरा (विक्षनरी)
 सन्दर्भ 

श्रेणी:यूरोप के देश
श्रेणी:इबेरिया प्रायद्वीप
श्रेणी:स्थलरुद्ध देश
अज़रबाइजान

आज़रबाइजान(अन्य वर्तनी:अज़रबैजान या अज़रबाइजान) (), कॉकेशस के पूर्वी भाग में एक गणराज्य है, पूर्वी यूरोप और एशिया के मध्य में बसा हुआ। भौगोलिक रूप से यह एशिया का ही भाग है। इसके सीमांत देश हैं: अर्मेनिया, जॉर्जिया, रूस, ईरान, तुर्की और इसका तटीय भाग कैस्पियन सागर से लगता हुआ है। यह १९९१ तक भूतपूर्व सोवियत संघ का भाग था।

अज़रबैजान एक धर्मनिरपेक्ष देश है और वर्ष २००१ से काउंसिल का सदस्य है। अधिकांश जनसंख्या इस्लाम धर्म की अनुयायी है और यह देश इस्लामी सम्मेलन संघ का सदस्य राष्ट्र भी है। यह देश धीरे-धीरे औपचारिक लेकिन सत्तावादी लोकतंत्र की ओर बढ़ रहा है।

 नामोत्पत्ति 
20px|left|अजरबैजान में खिनालुग घाटी
"अज़रबैजान" नाम के उद्गम को लेकर कई प्रकार की अवधारणाएँ है। सबसे प्रचलित प्रमेय यह है कि यह नाम "अट्रोपटन" शब्द से निकला है। अट्रोपट फ़ारसी अकामीनाईड राजवंश के समय में एक क्षत्रप था, जिसे सिकंदर महान ने आक्रमण करके परास्त किया और अट्रोपटन को स्वाधीनता मिली। उस समय यह क्षेत्र मीदिया अट्रोपाटिया या अट्रोपाटीन के नाम से जाना जाता था।

इस नाम की मूल उत्पत्ति की जड़ें प्राचीन ईरानी पंथ, पारसी धर्म में मानी जाती हैं। आवेस्ता के एक दस्तावेज़ में इस बात का उल्लेख है "âterepâtahe ashaonô fravashîm ýazamaide", प्राचीन फ़ारसी में जिसका शाब्दिक अनुवाद है "पवित्र अटारे-पटा के फ़्रावशी की हम वंदना करते हैं"। अट्रोपटनों ने अट्रोपटन (वर्तमान ईरानी अज़रबैजान) क्षेत्र पर शासन किया। "अट्रोपटन" नाम स्वयं एक प्राचीन-ईरानी, संभवतः मीदन, का यूनानी ध्वन्यात्मक युग्म है, जिसका अर्थ है "पवित्र अग्नि द्वारा रक्षित"।

 इतिहास 

अज़रबैजान में प्रारंभिक मानव बस्तियों के चिह्न पाषाण युग के बाद के दिनों के हैं। ५५० ईसापूर्व में एक्यूमेनिडा राजवंश ने इस क्षेत्र पर विजय प्राप्त की थी, जिससे पारसी धर्म का उदय हुआ और बाद में यह क्षेत्र सिकंदर महान के साम्राज्य का भाग बना और बाद में उसके उत्तराधिकारी, सेलियूसिडा साम्राज्य का। अल्बानियाई कॉकेशन लोगों ने चौथी शताबदी ईसापूर्व में इस क्षेत्र में एक स्वतंत्र राजशाही की स्थापना की, लेकिन ९५-६७ ईसापूर्व में टिगरानीस २ महान ने इसपर अधिकार कर लिया। 

 यह भी देखिए 
 अज़रबैजान (विक्षनरी)

 सन्दर्भ 

श्रेणी:अज़रबैजान
श्रेणी:एशिया के देश
श्रेणी:यूरोप के देश
जॉर्जिया (देश)

thumb|250px|right
जॉर्जिया (საქართველო, "साखार्थ्वेलो") — पूर्वी यूरोप में स्थित एक देश है।International Geographic Encyclopaedia and Atlas. Springer, 24/11/1979, 273यूरोपीय संघ, European Parliament Resolution 2014/2717(RSP) , 17 de julio 2014: "...pursuant to Article 49 of the Treaty on European Union, Georgia, Moldova and Ukraine – like any other European state – have a European perspective and may apply to become members of the Union provided that they adhere to the principles of democracy..."" ट्रांसकाकेशिया क्षेत्र के केंद्रवर्ती तथा पश्चिमी अंश में कृष्ण सागर के दक्षिण-पूर्वी तट पर स्थित एक राज्य है। सन् 1991 तक यह जॉर्जियाई सोवियत समाजवादी गणतंत्र के रूप में सोवियत संघ के 15 गणतंत्रों में से एक था। जॉर्जिया की सीमा उत्तर में रूस से, पूर्व में अज़रबैजान से और दक्षिण में आर्मीनिया तथा तुर्की से मिलती है।

 यह भी देखिए 
 जॉर्जिया (विक्षनरी)
 सन्दर्भ 

 Georgia TVNews (english, german, russian, georgian)

 बाहरी कड़ियाँ 
 जॉर्जिया के राष्ट्रपति
 जॉर्जिया की सरकार
 जॉर्जिया के विदेश मामलों के मंत्रालय
 जॉर्जिया के पर्यटन विभाग और रिसॉर्ट्स
 जॉर्जिया में अमेरिकी वाणिज्य मंडल
 राज्य और कैबिनेट सदस्यों के चीफ

सामान्य जानकारी
 Georgia पर UCB Libraries GovPubs
 जॉर्जिया प्रोफ़ाइल से BBC News
 आधुनिक वैज्ञानिक जांच की एसोसिएशन – (AMSI)

श्रेणी:यूरोप के देश
श्रेणी:नैऋत्य जंबुद्वीप
श्रेणी:एशिया के देश
श्रेणी:जॉर्जिया
श्रेणी:स्थलरुद्ध देश
पोप

पादरी वर्ग को पोप कहा जाता है 
right|thumb|250px|पोप फ्रांसिस - २६६वें तथा वर्तमान पोप
रोमन कैथोलिक चर्च के सर्वोच्च धर्म गुरु, रोम के बिशप एवं वैटिकन के राज्याध्यक्ष को पोप कहते हैं। 'पोप' का शाब्दिक अर्थ 'पिता' होता है। यह लैटिन के "पापा" (papa) से व्युत्पन्न हा है जो स्वयं ग्रीक के पापास् (πάπας, pápas) से व्युत्पन्न है। इस समय pope frncis naye इस पद पर आसीन हैं।

रोमन काथलिक चर्च के परमाधिकारी को संत पापा (पिता) 'होली फादर' अथवा पोप कहते हैं। ईसा से अपने महाशिरूय संत पीटर को अपने चर्च का आधार तथा प्रधान 'चरवाहा' नियुक्त किया था और उनको यह भी सुस्पष्ट आश्वासन दिया था कि उनपर आधारित चर्च शताब्दियों तक बना रहेगा। अत: ईसा के विधान से संत पीटर का देहांत रोम में हुआ था, इसलिये प्रारंभ ही से संत पीटर के उत्तराधिकारी होने के कारण रोम के बिशप समूचे चर्च के अध्यक्ष तथा पृथ्वी पर ईसा के प्रतिनिधि माने गए थे। इतिहास इसका साक्षी है कि रोम के बिशप के अतिरिक्त किसी ने कभी संत पीटर का उत्तराधिकारी होने का दावा नहीं किया। किंतु प्राच्य चर्च के अलग होते जाने से तथा प्रोटेस्टैंट धर्म के उद्भव से पोप के अधिकारी के विषय में शताब्दियों तक वाद विवाद होता रहा, अंततोगत्वा वैटिकन की प्रथम अधिकार रखते हैं। वे ईसा की शिक्षा के सर्वोच्च व्याख्याता हैं और चर्च के परमाधिकारी की हैसियत से धर्मशिक्षा की व्याख्या करते समय भ्रमातीत अर्थात्‌ अचूक हैं।

पोप वैटिकन राज्य के अध्यक्ष हैं तथा उनके देहांत पर कार्डिनल उनके उत्तराधिकारी को चुनते हैं

 इन्हें भी देखें 
 पोप जॉन पॉल
 जोज़फ़ रैत्सिंगर

श्रेणी:पोप
मोटरसाइकिल

अंगूठाकार|ट्रायम्फ बोनेविले T100
मोटरसाइकिल (या मोटरबाइक) आंतरिक दहन इंजन से उर्जा प्राप्त करने वाले एक दो चक्के का वाहन है। यह एक बहुउपयोगी वाहन है। यह मनोरंजन, माल एवम मनुष्यो को ढोने के कार्य में उपयोग में लिया जाता है। भारत में यह सर्वाधिक बिकने वाला वाहन है। विकासशील देशों में इन की बिक्री अन्य किसी भी वाहन से ज्यादा होती है। सन २००८-०९ में भारत में बिके सभी वाहनो में ७६.५% वाहन दो चक्के वाले थे।

 मोटरसाइकल का इतिहास 
मोटर साईकल का सबसे पहला विकास सन् 1885 में डेमलरपृष्ठ क्रमाँक ४०-४१ बाल ज्ञान- विज्ञान एन्साइक्लोपीडिया संचार-परिवहन आई॰ऍस॰बी॰ऍन॰ 978-81-85134-54-3 और विलियम मेबैक ने जर्मनी में किया था।

 प्रकार  
मोटर साइकल अनेक प्रकार की होती हैं। जैसे कि बॉबर या चोपर या फिर क्रूजर या फिर कि स्पोर्टस प्रकार की मोटर सायकिलें| इसके आलावा मोटर सायकिलों को हल्के एंव भारी प्रकार में भी वर्गीकृत किया जा सकता है। विकिसत देशों में मोटरसायिकलों के सभी प्रकार पाये जाते हैं। लेकिन विकासशील देशों में पेट्रोल की बढ़ती हुई कीमतों के कारण आमतौर पर हल्की एवं किफायती मोटरसायिकलों का ही बोलबाला है।

 भारत मे मोटरसाइकल 
भारत में स्वतंत्रता से पहले मात्र कुछ ही मोटर साइकिलें चलती थीं। उनमे से प्रमुख मोटर साइकिलें थीं इन्फील्ड बुलेट / जावा/ एवं एस्कार्ट मोटर की राजदूत मोटरसायकिल। बाद के वर्षेां में अनेक सस्ती मोटर सायकिलों का प्रचलन आरंभ हुआ। सबसे पहले जापानीज मोटर सायकिल निमार्ता सुजुकी ने १९८४ में टीव्हीएस के साथ, इंड-सुजुकी एएक्स १०० लांच की! फिर होंडा ने १९८५ में अपना प्लांट भारत की अग्रणी साइकिल निमार्ता हीरो के साथ मिल कर के लगाया था उसके बाद यामाहा सुजूकी आदि ने अपने प्लांट लगाये | आज हीरो होंडा मोटरसायकिलें सबसे ज्यादा बिकने वाली मोटर साइकिल है।

 सन्दर्भ 

 देखें 
 हीरो स्प्लेंडर

श्रेणी:वाहन
एयर इंडिया एक्सप्रेस

एयर इंडिया एक्सप्रेस भारत में सार्वजनिक क्षेत्र की ये पहली बजट एअरलाइंस है। यह एअर इंडिया की एक आनुषांगिक ईकाई है। अप्रैल 2005 मे शुरु हुई यह विमान सेवा फिलहाल दिल्ली, मुंबई, त्रिवेंद्रम औरकोच्ची से खाड़ी क्षेत्र के दुबई, मस्कट, अबू धाबी सहित कुछ अन्य शहरों के लिये उड़ानें भरती हैं। भविष्य में इसका विस्तार दक्षिण पूर्वी एशिया के शहरों जैसे कुआलालामपुर, हांगकांग, बैंकाक, सिंगापुर इत्यादि शहरों तक करने की योजना है।

एयर इन्डिया एक्सप्रेस, एयर इंडिया की कम कीमत वाली सहायक एयरलाइन है जिसका की मुख्य कार्यालय भारत में केरला में है। यह मुख्य रूप से मध्य पूर्व तथा दक्धीन पूर्व एशिया महाद्वीप में अपनी सेवाएं प्रदान करता है। यह एयरलाइन एयर इंडिया चार्टर्ड लिमिटेड से संबंधित है, जो की पूर्णतः स्वत्वा वाली एयर इंडिया लिमिटेड की सहायक सेवा है। जो की भारत और भारतीयों को असीमित सुविधाएँ देने के लिए बनाई गयी थी। आज के समय में एयर इंडिया एक्सप्रेस के द्वारा हफ्ते में लगभग १०० फ्लाइट्स का संचालन होता है, जो की मुख्यतः भारत के दक्षिणी प्रदेशों तमिलनाडु एवं केरल से होता है।

 इतिहास 
इस विमानसेवा (एयरलाइन) की स्थापना मई २००४ में की गयी थी जिसकी मांग मध्य पूर्व में रहने वाला मलयाली समुदाय काफी समय से कर रहा था। विमानसेवा नें अपनी सेवाएं २९ अप्रैल २००५ से शुरू कर दी जिसमे तिरुवनंतपुरम से अबू धाबी तक के लिए विमान का परिचालन किया गया। एयर इंडिया एक्सप्रेस के लिए पहले विमान की सुपुर्दगी २२ फरबरी २००५ को हुई जब एक नया उत्पाद बोइंग ७३७ – ८६ क्यू (बौल्लिऔन एविएशन सर्विस से उधार लिया गया) प्रदान किया गया।

 कॉर्पोरेट मामले 
एयरलाइन का ऑफिस एयर इंडिया बिल्डिंग नरीमन पॉइंट मुंबई में है। दिसंबर २०१२ में एयर इंडिया निर्देशन समिति नें ऑफिस को हटाने का एवं कोच्ची में बना देने का निर्णय लिया तथा इसकी पुष्टि भी की जो की एक जनवरी २०१३ से प्रभावी हुआ यूनियन मिनिस्टर ऑफ़ स्टेट फॉर सिविल एविएशन के की वेणुगोपाल नें कहा की स्थान परिवर्तन चरणों में संपन्न होगा, जिसकी शुरुआत कोच्ची में १ जनवरी को नए साल के अवसर पर नया ऑफिस खोल के होगी। एयर लाइन के तकनीकी केंद्र को तिरुवनंतपुरम में स्थानापन्न करना है। एयरलाइन के तकनीकी केंद्र को पहले ही तिरुवनंतपुरम स्थानापन्न किया जा चुका है।

 लक्ष्य स्थल 
मुख्य लेख देखें: एयर इंडिया एक्सप्रेस लक्ष्य स्थल

 बेड़ा 
right|thumb|300px|एयर इंडिया एक्सप्रेस का बोइंग 737-800 विमान 
जून २०१३ के आंकड़ों के अनुसार एयर इंडिया एक्सप्रेस के बेड़े में निम्नलिखित विमान (एयर क्राफ्ट) हैं-
+ Air-India Express Fleet<span style="color:white;">विमान <span style="color:white;">सेवा में <span style="color:white;">यात्री (इकॉनमी)<span style="color:white;">लेख बोइंग 737-800211864 एयरक्राफ्ट बेचे गए तथा पुनः किराये पर लिए गए कुल 21

जून २०१३ के आंकड़ो के अनुसार एयर इंडिया एक्सप्रेस बेड़े की औसत आयु ५.१ साल है।

 उड़ान में सेवाएं
कम कीमत का यातायात साधन होने के बावजूद, एयर इंडिया एक्सप्रेस पूर्व निर्धारित नाश्ता या अल्पाहार का पैक अपने यात्रियों को शाकाहार एवं मासाहर के विकल्पों के साथ नि:शुल्क देती है। यात्रियों के लिए निर्धारित सीमित मनोरंजन साधन उपलब्ध हैं।

 पुच्छ कला 
हर एयर इंडिया एक्सप्रेस एयरक्राफ्ट की पूंछ पर एक विशिष्ट रेखाकृति बनी होती है जो की भारतीय संस्कृति, इतिहास एवं परम्पराओं का प्रतिबिम्बन करती है। फ्लिकर – रिकस्चंप

 इन्हें भी देखें
 एयर इंडिया 
 एयर इंडिया लिमिटेड

 बाहरी कड़ियाँ 
 अँग्रेजी में आधिकारिक जालस्थल

 सन्दर्भ 

श्रेणी:भारतीय वायुयान सेवा
चटनी

thumb|upright|दक्षिण भारतीय शैली की चटनीthumb|upright|मुख्य भोजन के साथ ली जाने वाली विभिन्न प्रकार की चटनियाँ
चटनी, भारतीय उपमहाद्वीप में खाये जाने वाले प्रमुख व्यंजनों में से एक है। सामान्य बोलचाल में चटनी या खिचड़ी शब्द का प्रयोग वैसी चीजों के लिये किया जाता है जिसमें आनुपातिक मात्रा का कोई विशेष खयाल नहीं रखा जाता।

चटनी मूल रूप से भारत का सौस है जो मूल रूप से हरी मिर्च और नमक से बनी होती है और इसके अतिरिक्त इसमें खुली प्रयोग की छूट ली जा सकती है। ज्यादातर चटनियों के बनाने में हरी मिर्च और नमक के अलावा अपने पसंद की किसी भी खास सब्ज़ी को चुना जा सकता है। ज्यादातर सब्ज़ियों की चटनियाँ यूँ तो कच्ची सब्ज़ी को सिल-बट्टे पर पीसकर या ब्लेंडर में ब्लेंड कर के बनायी जा सकती हैं लेकिन किसी किसी फलों की चटनी बनाते समय उन्हें पकाने की जरूरत पड़ सकती है। 

कुछ लोकप्रिय चटनियों में ये चटनियाँ शामिल हैं:-
 नारियल की चटनी
 प्याज की चटनी
 इमली की चटनी
 टमाटर की चटनी
 धनिये की चटनी
 पुदीने की चटनी
 आम की चटनी
 लहसुन की चटनी
 मिर्च  की चटनी

चटनी बनाते समय जिन मुख्य मसालों का इस्तेमाल किया जाता है उनमें नमक, अदरख सौंफ, हींग, जीरा इत्यादि प्रमुख हैं।

अपने मूल स्थान (भारत) तथा पड़ोसी देशों में चटनी को खाने से पहले ताज़ा तैयार किया जाता है जो आसानी से उपलब्ध या मौसमी चीजों से तुरत फुरत तैयार की जाती है। अमरीका और यूरोप के देशों में चटनी को मुख्य रूप से चटनी को फ्रोजेन रखकर लंबे समय तक इस्तेमाल किया जाता है। 

 इन्हें भी देखें 
 सॉस
 चटनी संगीत
विभिन्न प्रकार की चटनियाँ

 बाहरी कड़ियाँ 
 चटपटी चटनियाँ (अभिव्यक्ति पत्रिका)
 टमाटर की मीठी चटनी (जागरण)
 नारियल की चटनी (निशा मधुलिका)

श्रेणी:खाद्य पदार्थ
पोप बेनेडिक्ट XVI

200px|right|thumb|योज़ेफ़ रात्सिंगर:पोप बेनेडिक्ट XVI
130px|left
पोप बेनेडिक्ट XVI जिनका असली नाम योसेफ़ आलोयज़ियुस रात्सिंगर है, कैथोलिक समुदाय के 265वें पोप चुने गये हैं। 16 अप्रैल 1927 को जर्मनी में जन्मे पोप बेनेडिक्ट को 24 अप्रैल 2005 को पोंटिफ़ के रूप में चुना जाएगा। पिछले 275 सालों में चुने गए ये पोप सबसे उम्रदार हैं, इस समय बेनेडिक्ट की उम्र 80 वर्ष है।

श्रेणी:पोप
पाटलिपुत्र

बिहार की राजधानी पटना का पुराना नाम पाटलिपुत्र था। पवित्र गंगा नदी के दक्षिणी तट पर बसे इस शहर को लगभग 2000 वर्ष पूर्व पाटलिपुत्र के नाम से जाना जाता था। इसी नाम से अब पटना में एक रेलवे स्टेशन भी है। पाटलिपुत्र अथवा पाटलिपुत्र प्राचीन समय से ही भारत के प्रमुख नगरों में गिना जाता था। पाटलिपुत्र वर्तमान में पटना को ही कहा जाता हैं।  
thumb| सम्राट अशोक का साम्राज्य , 260 ईशापूर्व ,पाटलिपुत्र मौर्यो की 5 राजधानियों मे से एक  

इतिहास के अनुसार, सम्राट अजातशत्रु के उत्तराधिकारी उदयिन ने अपनी राजधानी को राजगृह से पाटलिपुत्र स्थानांतरित किया और बाद में चन्द्रगुप्त मौर्य ने यहां साम्राज्य स्थापित कर अपनी राजधानी बनाई। बाद में, शेर शाह सूरी (1538-1545) ने पाटलिपुत्र को पुनर्जीवित किया, जो 7 वीं शताब्दी सीई के बाद से गिरावट में था, और इसका नाम पटना रखा।

गेलरी

इन्हें भी देखें
 पटना सिटी

 सन्दर्भ 

*
सैयद मुजतबा अली

अंगूठाकार|सैयद मुजतबा अली
सैयद मुजतबा अली (१९०४ – १९७३) बांग्ला साहित्य के अन्यतम साहित्यकार रहे हैं। 

 इन्हें भी देखें 
 बांग्ला
 बांग्ला साहित्य

श्रेणी:1904 में जन्मे लोग
श्रेणी:१९७३ में निधन
श्रेणी:बंगाली साहित्यकार
श्रेणी:असम के लोग
श्रेणी:बांग्लादेशी लेखक
भारतीय प्रौद्योगिकी संस्थान रुड़की

right|thumb|300px|भारतीय प्रौद्योगिकी संस्थान रुड़की का मुख्य (प्रशासनिक) भवन
भारतीय प्रौद्योगिकी संस्थान, रुड़की भारत का एक सार्वजनिक अभियांत्रिकी विश्वविद्यालय है। यह उत्तराखण्ड राज्य के रुड़की में स्थित है। पहले इसका नाम 'रूड़की विश्वविद्यालय' तथा इससे भी पहले इसका नाम 'थॉमसन कॉलेज ऑफ सिविल इंजीनियरिंग' (Thomason College of Civil Engineering) था। इसकी स्थापना मूलतः १८४७ में हुई थी। सन् १९४९ में इसको विश्वविद्यालय का दर्जा दिया गया। सन् २००१ में इसे भारतीय प्रौद्योगिकी संस्थान के रूप में परिवर्तित कर दिया गया।

 परिचय 
अपने रूपांतरण के बाद से भारतीय प्राद्यौगिकी संस्थान रूडकी ने देश को जनशक्ति तथा ज्ञान उपलब्ध कराने तथा अनुसंधान कार्य करने मे प्रमुख भूमिका अदा की है। यह संस्थान विश्व के सर्वोत्तम प्रोद्यौगिकी संस्थानो मे अपना स्थान रखता है। इसने प्रोद्यौगिकी विकास के सभी क्षेत्रों में अपना योगदान दिया है। विज्ञान, प्रोद्यौगिकी व अभियांत्रिकी शिक्षा तथा अनुसंधान के क्षेत्र मे इसे धारा निर्धारक (ट्रैंड सेटर) भी माना जाता है। अक्टुबर 1996 में यह संस्थान अपने अस्तित्व के 150 वर्ष पूर्ण कर चुका है। 21 सितम्बर 2001 को भारत सरकार ने एक अध्यादेश जारी करके इस संस्थान को देश का सातवां भारतीय प्रोद्यौगिकी संस्थान घोषित किया। आई. आई. टी. रूडकी को राष्ट्र का एक महत्वपूर्ण बनाने के लिए यह अध्यादेश अब संसद के एक अधिनियम मे परिवर्तित हो चुका है।

वस्तुकला एवं अभियांत्रिकी के 10 विषयों में स्नातक पाठ्यक्रम संचालित किये जा रहे है ; स्नातकोत्तर, प्रयुक्त विज्ञान व वस्तुकला तथा नियोजन विष्यों के 55 पाठ्यक्रमो की सुविधा उपलब्ध है। संस्थान के सभी विभागों व अनुसंधान केन्द्रों में शोधकार्य की भी सुविधाएं है। 

संस्थान में समस्त भारत के विभिन्न केन्द्रों पर आयोजित संयुक्त प्रवेश परीक्षा (जे.ई.ई.) के माध्यम से बी टेक. व बी. आर्क. पाठ्यक्रमों में छात्रों को प्रवेश दिया जाता है।

 इतिहास 
	
रुड़की कॉलेज की स्थापना 1847 में लॉर्ड डलहौजी द्वारा, भारत के सबसे पहले इंजीनियरिंग कॉलेज के रूप में हुई थी। लेकिन इस कॉलेज मे इंजीनियरिंग की पढा़ई का कार्य 1845 में ही शुरु कर दिया गया था और इसका कारण, उस समय शुरु हुए लोक निर्माण कार्य में सहायता देने के लिए स्थानीय युवाओं को प्रशिक्षित करना था।Roorkee Town2  ''The Imperial Gazetteer of India, v. 21, p. 325. 1854 में कॉलेज का नाम बदल कर गंगा नहर के प्रभारी मुख्य इंजीनियर और 1843-53 के बीच रहे भारत के लेफ्टिनेंट गवर्नर सर जेम्स थॉमसन के नाम पर थॉमसन सिविल इंजीनियरिंग कॉलेज कर दिया गया। सन 1948 में संयुक्त प्रांत (उत्तर प्रदेश) ने अधिनियम संख्या IX के द्वारा कॉलेज के प्रदर्शन और स्वतंत्रता के बाद के भारत निर्माण के कार्य में इसकी क्षमता को ध्यान में रखते हुए को इसे विश्वविद्यालय का दर्जा प्रदान किया। स्वतंत्र भारत के पहले प्रधानमंत्री पंडित जवाहर लाल नेहरू, ने 1949 नवंबर में चार्टर प्रस्तुत कर कॉलेज का रुतबा बढ़ाकर इसे स्वतंत्र भारत का पहला अभियांत्रिकी विश्वविद्यालय घोषित किया।
	
	
21 सितम्बर 2001 को संसद में एक विधेयक पारित करके इस विश्वविद्यालय को राष्ट्रीय महत्व का संस्थान घोषित किया गया था और इसे रुड़की विश्वविद्यालय से बदलकर भारतीय प्रौद्योगिकी संस्थान-रुड़की कर दिया गया।
 बाहरी कड़ियाँ 
 भारतीय प्राद्योगिकी संस्थान रुड़की का आधिकारिक जालस्थल

रुड़की, भारतीय प्रौद्योगिकी संस्थान
रुड़की, भारतीय प्रौद्योगिकी संस्थान
रुड़की, भारतीय प्रौद्योगिकी संस्थान
रुड़की, भारतीय प्रौद्योगिकी संस्थान
हु जिन्ताओ

<table border="0" cellpadding="2" cellspacing="0" style="border-collapse: 0; margin: 1em; float: right" class="toccolours">

thumb|हु जिन्ताओ
 </td></tr>
हान्यू पिनयिनHú Jǐntāo
साधारणीकृत चीनी胡锦涛
पारंपरिक चीनी胡錦濤
पारिवारिक नामHu
क्रम:चौथा राष्ट्रपति
सेवाकाल:15 मार्च 2003 - 14 मार्च 2013
पूर्ववर्ती:जिंयाग जेमिन
 उत्तराधिकारी: --- 
जन्मतिथी:दिसंबर 21, 1942
जन्मस्थान: जियांगान, जियांग्सु, चीन
पत्नी:लिऊ योंगुकिंग
राजनैतिक दल:चीनी कम्यूनिस्ट पार्टी
</table>

15 दिसंबर 1942 को जन्मे श्री हु जिन्ताओ 15 नवम्बर 2002 को चीन के कम्यूनिस्ट पार्टी के महासचिव बने और 15 मार्च सन 2003 जियांग जेमिन के निधन के बाद चीन के राष्ट्रपति बने और 2013 तक इस पद पर रहे।

 प्रारंभिक जीवन 
आधिकारिक जीवनी के अनुसार श्री जिन्ताओ का जन्म चीन के अन्हुई प्रांत में हुआ था हलाकि उनके वास्तविक जन्मस्थान के बारे में कुछ विवाद है। कुछ टीकाकारों का मानना है कि उनका जन्म चीन के ताईजोऊ नामक गाँव जो जियांग्सु में है, हुआ था। श्री जिन्ताओ ने चीनी सांस्कृतिक आंदोलन से पहले कम्यूनिस्ट पार्टी की सदस्यता ग्रहण की थी। 
उस समय श्री जिन्ताओ बीजींग में सिनहुआ विश्वविद्यालय के छात्र थे। उन्होंने 1965 में इस विश्वविद्यालय से हाइड्रोलिक इंजिनियरिंग विषय में स्नातक की शिक्षा पूरी की। सांस्कृतिक आंदोलन के दौरान श्री जिन्ताओ के पीता उत्पीड़ित किये गये और अंतत: उनकी मृत्यु हो गयी।

श्रेणी:चीन के राष्ट्रपति
ओरिएण्टल इंश्योरेंस कम्पनी

दि ओरिएण्टल इंश्योरेंस कम्पनी लिमिटेड का आरंभ 12 सितम्बर 1947 को बम्बई में हुआ। कम्पनी पूर्णत: दि ओरिएण्टल इंश्योरेंस गवर्नमेंट सिक्योरिटी लाईफ इंश्योरेंस कम्पनी लिमिटेड की सहायक कम्पनी थी तथा सामान्य बीमा कारोबार करने के लिए बनाई गयी थी। 1956 से 1973 तक (सामान्य बीमा कारोबार के देश में राष्ट्रीयकृत होने तक) कम्पनी भारतीय जीवन बीमा निगम की एक सहायक कम्पनी थी। 2003 में भारतीय साधारण बीमा निगम के पास रखे सभी शेयर केन्द्रीय सरकार को अंतरित कर दिये गये हैं। 
 
कारोबार को सहज एवं सुचारू रूप से चलाने के लिए योजनाएं तैयार करने में कम्पनी अग्रणी है। कम्पनी के पास पूर्णत: प्रशिक्षित एवं प्रेरक कार्यदल है जो कि विविध क्षेत्रों में कार्यरत है तथा निपुण है। पॉवर प्लांट्स, पैट्रोकैमिकल्स, स्टील एवं कैमिकल प्लांट जैसे वृहद प्रौजेक्टों के लिए विशेष आवरण प्रदान करने में ओरिएण्टल विशिष्ट है। कम्पनी ने भारत की ग्रामीण एवं शहरी दोनों प्रकार की जनसंख्या की आवश्यकताओं को पूरा करने के लिए विभिन्न प्रकार के बीमा आवरण विकसित किये हैं। बेहतर ग्राहक सेवा प्रदान करने के लिए कम्पनी के पास उच्चतम तकनीकी योग्यता प्राप्त एवं सक्षम व्यावसायिकों की एक टीम है। 
 
वर्ष 1950 में 99,946 रूपये का प्रथम प्रीमियम अर्जित करके ओरिएण्टल इंश्योरेंस ने शुभारम्भ किया। कम्पनी का मुख्य उद्देश्य था "ग्राहकों को सेवा प्रदान करना"  तथा इसे प्राप्त करने में हमें समय-समय पर बनायी गयी सुदृढ़ परंपराओं से काफी सहयोग मिला। 
 
ओरिएण्टल के नई दिल्ली स्थित प्रधान कार्यालय सहित देश के विभिन्न शहरों में 21 क्षेत्रीय कार्यालय, व 950 से अधिक प्रचालन कार्यालय हैं। (1.4.2004 तक)। नेपाल, कुवैत और दुबई में कम्पनी के विदेशी कार्यालय हैं। कम्पनी के कर्मचारियों की कुल संख्या लगभग 16000 है। आरंभ में जो प्रीमियम 1 लाख रूपये से भी कम था, 1973 में वह बढ़कर 58 करोड़ रूपये हो गया तथा वर्ष 2003-04 के दौरान ये आँकड़े 2899.74 करोड़ की ऊंची रकम तक पहुंच गये।

श्रेणी:बीमा कम्पनियाँ
श्रेणी:भारतीय कंपनियाँ
ब्रायन लारा

ब्रायन लारा वेस्ट इंडीज़ के बेहतरीन बल्लेबाज़ों में से एक हैं। सर डोनाल्ड ब्रेडमैन के बाद लारा ही एक ऐसे बल्लेबाज़  हैं जिन्होंने बड़े बड़े स्कोर बनाये हैं। http://m.bleacherreport.com/articles/1870442-great-innings-in-cricket-history-brian-laras-400-vs-england-in-antigua
ब्रायन लारा कुछ समय तक टेस्ट क्रिकेट में सबसे ज़्यादा रन बनाने  वाले बल्लेबाज़ थे। उन्होंने ऑस्ट्रेलिया के ख़िलाफ़ एडीलेड टेस्ट में ये  रिकॉर्ड बनाया। इससे पहले ये रिकॉर्ड ऑस्ट्रेलिया के पूर्व कप्तान एलन बॉर्डर के नाम से था। बॉर्डर ने टेस्ट क्रिकेट में ११,१७४ रन बनाए थे। ३६  वर्षीय लारा के नाम टेस्ट क्रिकेट में ४०० रन बनाने वाले पहले खिलाड़ी बनने का रिकॉर्ड भी है।

सन्दर्भ

श्रेणी:क्रिकेट खिलाड़ी
श्रेणी:वेस्ट इंडीज़ के बल्लेबाज़
श्रेणी:वेस्ट इंडीज़ के क्रिकेट खिलाड़ी
श्रेणी:जीवित लोग
श्रेणी:1969 में जन्मे लोग
पापारात्सी

right|thumb|350px|पापारात्सी शैली की फोटोकारी
पापारात्सी (Paparazzi) उन स्वतन्त्र फोटोग्राफरों को कहते हैं जो खिलाड़ियों, अभिनेताओं, राजनेताओं, तथा अन्य प्रद्ध व्यक्तियों के फोटो लेते हैं। ये प्रायः उनके दैनिक जीवन के विभिन्न क्रियाकलापों के फोटो लेते हैं।

बीसवीं शताब्दी के उत्तरार्द्ध में अख़बारी फ़ोटोग्राफ़रों का यह बिल्कुल नया पेशा सामने आया। पापारात्सी राजनीति, खेल, फ़िल्म या किसी भी विभाग के प्रसिद्ध व्यक्ति का पीछा करते हैं और उनके दैनिक जीवन के ऐसे तथ्यों को अपने कैमरे में सुरक्षित कर लेते हैं जो देखने वालों के लिए अत्याधिक रोचक और सनसनी से भरी हो।

पापारात्सी फ़ोटोग्राफ़र शो बिज़नेस की दुनिया में विशेष रूप से बदनाम हैं क्योंकि उन के जासूस कैमरों की आंखें कला जगत के विख्यात सितारों का पीछा करती रहती हैं और उन प्रसिद्ध कलाकारों के लिए तनहाई में एक छण भी बिताना मुशकिल हो जाता है।

पापारात्सी (Paparazzi) इतालवी भाषा का शब्द है और इसका उच्चारण पापारात्सी है।

पहली बार 50 के दशक में सुना गया था जब रोम के कुछ युवा फ़ोटोग्राफ़रों ने मिस्र के शाह फ़ारूक़ के कुछ निजी चित्र प्रकाशित करा दिए।

लेकिन उस समय तक पापारात्सी शब्द चर्चित नहीं हुआ था बल्कि ऐसे लोगों की चर्चा स्ट्रीट फ़ोटोग्राफ़र (Street Photographer) जैसे अपमानजनक नाम से की जाती थी।

इन लोगों के पेशे को लेकर उस समय काफ़ी आलोचना शुरू हो गई जब राजकुमारी डायना की एक दुर्घटना में मौत हुई। इस कार दुर्घटना के बारे में एक विचार यह था कि सब पापारात्सी फ़ोटोग्राफ़रों का किया धरा है जो कि राजकुमारी डायना और उनके प्रेमी की फ़ोटो लेने के लिए शिकारी कुत्तों की तरह उन का पीछा किया करते थे।

इतालवी शब्द
मूलरूप से यह एक इतालवी नाम है और सिर्फ एक फ़िल्म के कारण यह प्रसिद्ध हो गया। 1960 में प्रसिद्ध इतालवी निर्देशक कार फ़ेडरिको फ़्लेनी ने उस नौजवान फ़ोटोग्राफ़र के जीवन पर फ़िल्म बनाने का इरादा किया जिसने सब से पहले एक रेस्त्रां में शाह फ़ारूक़ की एक ऐसी फ़ोटो ली थी जिस में वह ग़ुस्से में आपे से बाहर दिखाई दे रहे थे और क्रोध की अवस्था में एक मेज़ उलटा रहे थे। फिल्म में इस पात्र का नाम कोरिओलानो पापारात्सो (Coriolano Paparazzo) है। निर्देशक फ़ेडरिको फ़्लेनी से एक बार पूछा गया कि उन्हें अपने पात्र के लिए यह नाम सूझा कैसे तो उन्होंने बताया कि एक अंग्रेज़ पर्यटक के पुराने सफ़रनामे में एक सराय की चर्चा है जिस के मालिक का नाम पापारात्सो (Paparazzo) था बस वही नाम मेरे दिमाग़ से चिपका हुआ था और फ़िल्म में फ़ोटोग्राफ़र के पात्र के लिए अभिनेता मारसीलो मास्त्रियानी का चयन किया गया तो उन्हें भी यह नाम बहुत पसंद आया।

लेकिन उस समय दोनों को इस बात का ज्ञान नहीं था कि उन्होंने अंग्रेज़ी भाषा (और अन्य भाषाओं) को एकदम नया शब्द दिया है।

श्रेणी:समाज
श्रेणी:जन संचार माध्यम
ओके

हेलो (Hello) के बाद अंग्रेज़ी का सबसे ज़्यादा प्रयोग में आने वाला शब्द शायद ‘ओके ’ (OK) है।
Ok शब्द का का फुल फॉर्म   " All Correct " होता है जिसका हिंदी अर्थ होता है सब सही हैं . अगर इस शब्द की पृष्ठ-भूमि पर नज़र डालें तो विचित्र कहानियाँ सुनने को मिलती हैं।

"Ok" जिसे "Okay " भी लिखा जाता है, सहमति, स्वीकृति अथवा अनुमोदन प्रकट करता है। शब्द OK का इतिहास बड़ा ही रोचक है।

विशेषण(Adjective) के रूप में OK का मतलब पर्याप्त (this is OK to send out.) अथवा स्वीकार्य( the food was OK.) होता है।
OK शब्द adjective के साथ-साथ adverb तथा interjection के रूप में भी सहमति के अर्थ में प्रयुक्त होता है।
उदाहरणार्थ- (OK, I will do it.), (OK, that's fine.)
ऐसा माना जाता है, कि OK शब्द Oll Korrect या Ole Kurreck से लिया गया है, जोकि अमेरिकन अंग्रेजी से है।

Ok को कंप्यूटर में, मोबाइल में, यहाँ तक कि टीवी तथा अन्य उपकरणों के रिमोट में भी सहमति अथवा स्वीकृति के लिए प्रयोग किया जाता है।

एक अन्य जानकारी के अनुसार ओके की फुल फॉर्म Objection Killed भी होता है। 

श्रेणी:शब्द
लक्ष्मण झूला

thumb|200px|लक्ष्मण झूला
लक्ष्मण झूला ऋषिकेश में गंगा नदी पर बना एक पुल है।यह झूला  ब्रिटिश साम्राज्य के समय  बना। इसको बने हुए 144 वर्ष हुुए हैं। लक्ष्मण झूला ऋषिकेश का सबसेे प्रसिद्ध झूला है। लेकिन यात्रियों की सुरक्षा को ध्यान में रखते 2020 से पूर्णतः बन्द कर दिया गया।

 इतिहास 
पुरातन कथनानुसार भगवान श्रीराम के अनुज लक्ष्मण ने इसी स्थान पर जूट की रस्सियों के सहारे नदी को पार किया था। स्वामी विशुदानंद की प्रेरणा से कलकत्ता के सेठ सूरजमल झुहानूबला ने यह पुल सन् 1889 में लोहे के मजबूत तारों से बनवाया, इससे पूर्व जूट की रस्सियों का ही पुल था एवं रस्सों के इस पुल पर लोगों को छींके में बिठाकर खींचा जाता था। लेकिन लोहे के तारों से बना यह पुल भी 1924 की बाढ़ में बह गया। इसके बाद मजबूत एवं आकर्षक पुल बनाया गया।

 निकटस्थ 
इस पुल के पश्चिमी किनारे पर भगवान लक्ष्मण का मंदिर है जबकि इसके दूसरी ओर श्रीराम का मंदिर है। कहा जाता है कि श्रीराम स्वयं इस सुंदर स्थल पर पधारे थे। पुल को पार कर बाईं ओर पैदल रास्ता बदरीनाथ को तथा दायीं ओर स्वर्गाश्रम को जाता है। केदारखंड में इस पुल के नीचे इंद्रकुंड का विवरण है, जो अब प्रत्यक्ष नहीं है।

 सन्दर्भ 

श्रेणी:उत्तराखण्ड

 बाहरी कड़ियाँ
कनखल

thumb|कनखल के 'नया उदासीन अखाड़ा' का गृहमुख
कनखल, हरिद्वार शहर से बिलकुल सटा हुआ है। कनखल के विशेष आकर्षण प्रजापति मंदिर, सती कुंड एवं दक्ष महादेव मंदिर हैं। कनखल आश्रमों तथा विश्व प्रसिद्ध गुरुकुल कांगड़ी विश्वविद्यालय के लिए भी जाना जाता है।

कनखल गंगा के पश्चिमी किनारे पर स्थित है। नगर के दक्षिण में दक्ष प्रजापति का भव्य मंदिर है जिसके निकट सतीघाट के नाम से वह भूमि है जहाँ पुराणों (कूर्म २.३८ अ., लिंगपुराण १००.८) के अनुसार शिव ने सती के प्राणोत्सर्ग के पश्चात् दक्षयज्ञ का ध्वंस किया था। यह हिंदुओं का एक पुण्य तीर्थस्थल है जहाँ प्रति वर्ष लाखों तीर्थयात्री दर्शनार्थ आते हैं। कनखल में अनेक उद्यान हैं जिनमें केला, आलूबुखारा, लीची, आडू, चकई, लुकाट आदि फल भारी मात्रा में उत्पन्न होते हैं। यहाँ के अधिकांश निवासी ब्राह्मण हैं जिनका पेशा प्राय: हरिद्वार अथवा कनखल में पौरोहित्य या पंडगिरी है।

 कनखल का पौराणिक महत्त्व 
महाराजा दक्ष की राजधानी कनखल (हरिद्वार) में थी। एक बार दक्ष ने यज्ञ किया था जिसमें शिव को छोड़कर सभी राजाओं को बुलाया था। दक्ष की पुत्री और शिव की पत्नी सती बिना बुलाये ही वहां यज्ञ में पहुंची। वहां पर शिव का अपमान किया गया। यह अपमान सती सहन नहीं हुआ और वह हवनकुंड में कूद कर सती हो गई। शिव को जब पता लगा तो बहुत क्रोधित हुए। शिव ने वीरभद्र को बुलाया और कहा कि मेरी गण सेना का नेतृत्व करो और दक्ष का यज्ञ नष्ट कर दो. वीरभद्र शिव के गणों के साथ गए और यज्ञ को नष्ट कर दक्ष का सर काट डाला।

श्रेणी:हरिद्वार जिला
श्रेणी:भारत के तीर्थ
टिप्पणियाँ (चिट्ठा)

अधिकांश ब्लॉगवेयर यानि ब्लॉग प्रकाशन तंत्र प्रकाशित लेखों पर पाठक को अपनी प्रतिक्रिया या टिप्पणी करने की सुविधा प्रदान करते हैं। यह एक साधारण फॉर्म होता है जिसमें पाठक को अपना नाम, ईमेल पता, वेबसाईट आदि की जानकारी भी देनी होती है। 

टिप्पणी की सुविधा देना ब्लॉग लेखक का हक होता है। कई ब्लॉग पंजीकृत पाठकों से ही टिप्पणी स्वीकार करते हैं तो कई अनाम पाठकों को भी टिप्पणी करने देते हैं। कुछ ब्लॉग स्वचालित बॉट द्वारा किये जाने वाली स्पैम टिप्पणयों को रोकने के लिये कैप्चा या वर्ड वेरिफिकेशन का भी प्रयोग करते हैं जहाँ पाठक को दिखाये चित्र से शब्द या अक्षर टाईप करने होते हैं ताकि मानवीय और यांत्रिक प्रविष्टि में अंतर किया जा सके।
 सहायक एवं संदर्भ श्रोत 

श्रेणी:चिट्ठा
चार्ल्स डार्विन

right|thumb|५40px|चार्ल्स डार्विन
चार्ल्स डार्विन (12 फरवरी, 1809 – 19 अप्रैल 1882) ने क्रमविकास (evolution) के सिद्धांत का प्रतिपादन किया। उनका शोध आंशिक रूप से 1831 से 1836 में एचएमएस बीगल पर उनकी समुद्र यात्रा के संग्रहों पर आधारित था। इनमें से कई संग्रह इस संग्रहालय में अभी भी उपस्थित हैं। अल्फ्रेड रसेल वॉलेस के साथ एक संयुक्त प्रकाशन में, उन्होंने अपने वैज्ञानिक सिद्धांत का परिचय दिया कि विकास का यह शाखा पैटर्न एक ऐसी प्रक्रिया के परिणामस्वरूप हुआ, जिसे उन्होंने प्राकृतिक वरण या नेचुरल सेलेक्शन  कहा। डार्विन महान वैज्ञानिक थे - आज जो हम सजीव चीजें देखते हैं, उनकी उत्पत्ति तथा विविधता को समझने के लिए उनका विकास का सिद्धांत सर्वश्रेष्ठ माध्यम बन चुका है।
	
संचार डार्विन के शोध का केंद्र-बिंदु था। उनकी सर्वाधिक प्रसिद्ध पुस्तक जीवजाति का उद्भव (Origin of Species (हिंदी में - '  प्रजाति की उत्पत्ति  ')) प्रजातियों की उत्पत्ति सामान्य पाठकों पर केंद्रित थी। डार्विन चाहते थे कि उनका सिद्धांत यथासंभव व्यापक रूप से प्रसारित हो। डार्विन के विकास के सिद्धांत से हमें यह समझने में सहायता मिलती है कि किस प्रकार विभिन्न प्रजातियाँ एक दूसरे के साथ जुड़ी हुई हैं। उदाहरणतः वैज्ञानिक यह समझने का प्रयास कर रहे हैं कि रूस की बैकाल झील में प्रजातियों की विविधता कैसे विकसित हुई।

 पत्राचार 
कई वर्षों के दौरान, जिसमें उन्होंने अपने सिद्धान्त को परिष्कृत किया, डार्विन ने अपने अधिकांश साक्ष्य विशेषज्ञों के लम्बे पत्राचार से प्राप्त किया। डार्विन का मानना था कि वे प्रायः किसी से चीजों को सीख सकते हैं और वे विभिन्न विशेषज्ञों, जैसे, कैम्ब्रिज के प्रोफेसर से लेकर सुअर-पालकों तक से अपने विचारों का आदान-प्रदान करते थे।

 डार्विन का व्यवसाय 
बीगल पर विश्व भ्रमण हेतु अपनी समुद्री-यात्रा को वे अपने जीवन की सर्वाधिक महत्वपूर्ण घटना मानते थे जिसने उनके व्यवसाय को सुनिश्चित किया। समुद्री-यात्रा के बारे में उनके प्रकाशनों तथा उनके नमूने इस्तेमाल करने वाले प्रसिद्ध वैज्ञानिकों के कारण, उन्हें लंदन की वैज्ञानिक सोसाइटी में प्रवेश पाने का अवसर प्राप्त हुआ।

अपने कैरियर के प्रारंभ में, डार्विन ने प्रजातियों के जीवाश्म सहित बर्नाकल (विशेष हंस) के अध्ययन में आठ वर्ष व्यतीत किए। उन्होंने 1851 तथा 1854 में दो खंडों के जोड़ों में बर्नाकल के बारे में पहला सुनिश्चित वर्गीकरण विज्ञान का अध्ययन प्रस्तुत किया। इसका अभी भी उपयोग किया जाता है।

 इन्हें भी देखें 
 डार्विनवाद
 प्राकृतिक वरण
 मानव का विकास
 क्रोमोज़ोम
 वाई गुण सूत्र
 डायनासोर
 डार्विन का मेहराब

 सन्दर्भ 

 बाहरी कड़ियाँ 
 जीवविज्ञान के आदिपुरुष चा‌र्ल्स डार्विन
 डार्विन भी हुए थे धर्मगुरुओं के कोप के शिकार
 प्रारंभ और अंत के बीच
 चार्ल्स डार्विन के क्रम विकास सिद्धांत ने बताया बंदर से कैसे बने इंसान

श्रेणी:जीव वैज्ञानिक
दण्डपाणि जयकान्तन

दण्डपाणि जयकान्तन (जन्म: २४ अप्रैल १९३४, कड्डलूर, तमिलनाडु) एक बहुमुखी तमिल लेखक हैं -- केवल लघु-कथाकार और उपन्यासकार ही नहीं (जिनके कारण उन्हें आज के सर्वश्रेष्ठ लेखकों में माना जाता है) परन्तु निबन्धकार, पत्रकार, निर्देशक और आलोचक भी हैं। विचित्र बात यह है कि उनकी स्कूल की पढ़ाई कुछ पाँच साल ही रही!

घर से भाग कर १२ साल के जयकान्तन अपने चाचा के यहाँ पहुँचे जिनसे उन्होंने कम्युनिज़्म (मार्कसीय समाजवाद) के बारे में सीखा। बाद में चेन्नई (जिसका नाम उस समय मद्रास था) आकर जयकान्तन भारतीय कम्युनिस्ट पार्टी (CPI) की पत्रिका जनशक्ति में काम करने लगे। दिन में प्रेस में काम करते और शाम को सड़कों पर पत्रिका बेचते।

१९५० के दशक की शुरुआत से ही वह लिखते आ रहे हैं और जल्दी ही तमिल के जाने-माने लेखकों में गिने जाने लगे। हालाँकि उनका नज़रिया वाम पक्षीय ही रहा। वह खुद पार्टी के सदस्य न रहे और काँग्रेस पार्टी में भर्ती हो गए।

४० उपन्यासों के अलावा उन्होंने कई-कई लघुकथाएँ, आत्मकथा (दो खंडों में) और रोमेन रोलांड द्वारा फ़्रेन्च में रची गयी गांधी जी की जीवनी का तमिल अनुवाद भी किया है।

इनके द्वारा रचित एक उपन्यास शिल नेरंगळिल शिल मणितर्कळ के लिये उन्हें सन् १९७२ में साहित्य अकादमी पुरस्कार (तमिल) से सम्मानित किया गया।

जटिल मानव स्वभाव के गहरे और संवेदनशील समझ के हेतु, उनकी कृतियों को तमिल साहित्य की उच्च परम्पराओं की अभिवृद्दि के लिए २००२ में ज्ञानपीठ पुरस्कार से सम्मानित किया गया। उन्हें वर्ष २००९ में भारत सरकार द्वारा साहित्य एवं शिक्षा के क्षेत्र में पद्म भूषण से सम्मानित किया गया था। ये तमिलनाडु राज्य से हैं।

 सन्दर्भ 

 बाहरी कड़ियाँ 
 

श्रेणी:1934 में जन्मे लोग
श्रेणी:२००९ पद्म भूषण
श्रेणी:२०१५ में निधन
श्रेणी:ज्ञानपीठ सम्मानित
श्रेणी:साहित्य अकादमी द्वारा पुरस्कृत तमिल भाषा के साहित्यकार
श्रेणी:साहित्य अकादमी फ़ैलोशिप से सम्मानित‎
बन्दरगाह

right|thumb|270px|जापान का कोबे बन्दरगाह
right|thumb|270px|भारत के विशाखापत्तनम का बन्दरगाह एक प्राकृतिक बन्दरगाह है।
बंदरगाह (Harbor, हार्बर) किसी बड़े जल निकाय से जुड़ा हुआ ऐसा छोटा जलसमूह होता है जहाँ जलयानों और नावों को बड़े जलनिकाय के खुले पानी से आश्रय मिलता है। यहाँ से लोग व समान इन जल वाहनों से भूमि पर आ-जा सकते हैं। कई बंदरगाहों में जहाज़ों के स्वयं भूमि तक आकर उसके साथ खड़े होने के प्रबन्ध होते हैं, लेकिन अन्य में कम गहराई के कारण जलयान भूमि से कुछ दूरी पर खड़े होते हैं और उनसे सामान व लोग छोटी नावों द्वारा भूमि तक आए-जाए सकते हैं।Hattendorf, John B. (2007), The Oxford encyclopedia of maritime history, Oxford University Press, p. 590, ISBN 978-0-19-513075-1"Finden's Views of the Ports, Harbours & Watering Places of Great Britain, Volume 1, William Finden, Virtue (Publisher), 1839

बंदरगाहें प्राकृतिक या कृत्रिम हो सकती हैं। भारत के कच्छ ज़िले में स्थित कंडला एक प्राकृतिक बंदरगाह है, जबकि अमेरिका के कैलीफ़ोर्निया राज्य का लॉग आईलैण्ड बंदरगाह कृत्रिम रूप से निचली दलदली भूमि और उस से सटे कम गहाराई वाले वाले सागरीय क्षेत्र को खोदकर बनायाई गई थी।"Harbours and Docks," Leveson Francis Vernon-Harcourt, Clarendon Press, 1885"A treatise on the principles and practice of harbour engineering," Brysson Cunningham, Charles Griffin & Company, 1908"Force Mulberry: The Planning and Installation of Artificial Harbor Off U.S. Normandy Beaches in World War II," Alfred Stanford, Read Books Ltd, 2013, ISBN 9781447494522

इन्हें भी देखें
 कांडला
पत्तन (पोर्ट)
वायुपत्तन

सन्दर्भ

*
श्रेणी:तटीय निर्माण
श्रेणी:नौवहन पारिभाषिकी
श्रेणी:जलसमूह
वर्धा

वर्धा (Wardha) भारत के महाराष्ट्र राज्य के वर्धा ज़िले में स्थित एक नगर है। यह ज़िले का मुख्यालय भी है और इसका नाम वर्धा नदी पर पड़ा है। वर्धा इन्द्र देवता की नगरी के रूप में विख्यात है और इसे इन्द्रपुरी भी कहते हैं।"RBS Visitors Guide India: Maharashtra Travel Guide ," Ashutosh Goyal, Data and Expo India Pvt. Ltd., 2015, ISBN 9789380844831"Mystical, Magical Maharashtra ," Milind Gunaji, Popular Prakashan, 2010, ISBN 9788179914458Hunter, William Wilson, Sir, et al. (1908). Imperial Gazetteer of India, Volume 18, pp 398–409. 1908-1931; Clarendon Press, Oxford

 भूगोल 
हिंगणघाट तथा पुलगाँव में सूती वस्त्र की मिलें हैं। यह मराठी भाषाभाषी जिला है। वर्धा नगर नागपुर से 50 मील दूर दक्षिण-पश्चिम में स्थित यह नगर राष्ट्रपिता महात्मा गांधी के आश्रम के कारण प्रसिद्ध है। यह नगर वर्धा जिले का मुख्यालय है। वर्धा नदी  मध्य प्रदेश राज्य के मध्य सतपुड़ा पर्वतश्रेणी से नागपुर नगर से 70 मील उत्तर-पश्चिम से निकलती है। मुख्यत: दक्षिण-पूर्व दिशा में यह महाराष्ट्र राज्य से होकर महाराष्ट्र-आंध्र प्रदेश सीमा पर, चाँदा जिले (महाराष्ट्र राज्य) के सिवनी स्थान पर, वेनगंगा नदी से मिलती है। इन दोनों के संगम के बाद नदी का नाम प्राणहिता हो जाता है, जो गोदावरी नदी की सहायक नदी है। वर्धा नदी की मुख्य सहायक नदी पेनगंगा है। यह नदी एक कपास उत्पादक क्षेत्र के मध्य से बहती है। वर्धा नदी की कुल लंबाई 290 मील है।

 वर्धा नगर स्थित प्रमुख संस्थाएँ 
 राष्ट्रभाषा प्रचार समिति, वर्धा
 महात्मा गांधी अन्तरराष्ट्रीय हिन्दी विश्वविद्यालय
 सेवाग्राम आश्रम
 पवनार आश्रम
 कस्तूरबा स्वास्थ्य समिति
 गीताई मन्दिर

 इन्हें भी देखें 
 वर्धा ज़िला

 बाहरी कड़ियाँ 
वर्धा : महात्मा गांधी और विनोबा भावे की कर्मभूमि] (यात्रा सलाह)
वर्धा मे लभबग ७ किलोमिटर दुरी पर सेवाग्राम है वह गांधी जी के कुछ याद गार बाते जुडी हुई है!

 सन्दर्भ 

श्रेणी:वर्धा ज़िला
श्रेणी:महाराष्ट्र के शहर
श्रेणी:वर्धा ज़िले के नगर
*
सु डोकु

thumb|right|300px|सु डोकु वर्ग पहेली
सु डोकु (Sudoku या Su Doku) एक खेल है जो वर्ग पहेली या शतरंज की पहेलियों की तरह अखबार में छपता है। एक शाब्दिक वर्ग पहेली की तरह इस में एक वर्ग के अन्दर ९x९ के (या ६x६) खाने बने होते हैं। इस खेल का उद्देश्य होता है एक पंक्ति या स्तंभ (आड़ी या खड़ी लाइन) में १ से ९ तक के अंकों को इस तरह भरना कि कोई अंक एक पंक्ति में दुबारा ना आये और ना ही ३x३ के वर्ग में ही। 

जापानी में सु डोकु का अर्थ होता है "अकेला अंक"। 

इस खेल का आकर्षण यह है कि इस खेल के नियम बहुत आसान होने पर भी इसे पूरा करना मुश्किल होता है। आमतौर पर ९x९ के खानों में कुछ अंक पहले से ही दिये होते हैं। खेलने वाले का काम है बाकी खाली खानों को भरना, इस तरह से कि कोई अंक एक पंक्ति या ३x३ के खानों में दुबारा ना आये।

सबसे पहले सु डोकु १९७० में न्यु यार्क में प्रकशित हुआ था। यह पहेली १९८४ में जापान में निकोली अखबार में शुरू हुई। २००५ में यह अन्तरराष्ट्रीय स्तर पर लोकप्रिय हो गयी। भारत में भी कई अखबारों में इसका प्रकाशन शुरू हो गया है।

 बाहरी कडियाँ 

श्रेणी:खेल
श्रेणी:पहेलियाँ
अंगिका भाषा

अंगिका अंगप्रदेश की भाषा है जो बिहार और झारखण्ड के कुछ भागों में बोली जाती है। यह नेपाल के तराई भाग में भी बोली जाती है। अंगिका भारतीय आर्य भाषा है।

भाषा परिवार 
अंगिका हिन्द-यूरोपीय भाषा-परिवार परिवार के अन्दर आती है। ये हिन्द आर्य उपशाखा के अन्तर्गत वर्गीकृत है। हिन्द-आर्य भाषाएँ वो भाषाएँ हैं जो संस्कृत से उत्पन्न हुई हैं। उर्दू, कश्मीरी, बंगाली, उड़िया, पंजाबी, रोमानी, मराठी, मैथिली, नेपाली जैसी भाषाएँ भी हिन्द-आर्य भाषाएँ हैं।

'अंगिका' शब्द की व्युत्पत्ति
अंगिका शब्द अंग से बना है। अंगप्रदेश (वर्तमान में भागलपुर के आस पास का क्षेत्र) में बोली जाने वाली भाषा को अंगिका नाम दिया गया।
अंगिका को लोग छैछू के नाम से भी जानते हैं।
thumb|अंगिका भाषा भारत और नेपाल में बोली जाती है। यह ज्यादातर बिहार के भागलपुर उपखंड और मुंगेर उपखंड में बोली जाती है, यह झारखंड के संथाल परगना में भी बोली जाती है।

स्रोत

इन्हें भी देखें
अंग लिपि
अंगदेश

 बाहरी कड़ियाँ 
 अंगिका.कॉम
 अंगिका कविता कोश
 अंगिका के फेकड़े (लोकोक्तियाँ)

श्रेणी:हिन्द-आर्य भाषाएँ
श्रेणी:पूर्वी हिन्द-आर्य भाषाएँ
श्रेणी:बिहार की भाषाएँ
श्रेणी:झारखंड की भाषाएँ
श्रेणी:पश्चिम बंगाल की भाषाएँ
अंग लिपि

लगभग 2500 बर्ष पूर्व लिखे गये प्रसिद्ध प्राचीन बौद्ध ग्रंथ "ललित विस्तर" में वर्णित64 लिपियों में "अंग लिपि" का स्थान चौथा है।

श्रेणी:लिपि
जनता पार्टी

|successor         = 
|ideology          = भारतीय राष्ट्रवाद, लोकलुभावनवाद, गांधीवादी समाजवाद, सामाजिक न्याय
|position          = बड़ा तंबू
|colours           =  भगवा, हरा
|symbol            = 150px 
|party_logo=|logo=}}
जनता पार्टी (संक्षिप्त रूप में जेपी, लिट. पीपुल्स पार्टी) एक राजनीतिक पार्टी है, जिसे भारतीय राष्ट्रीय कांग्रेस की प्रधानमंत्री इंदिरा गांधी द्वारा 1975 और 1977 के बीच लगाए गए आपातकाल के विरोध में भारतीय राजनीतिक दलों के एक समूह के रूप में स्थापित किया गया था। 1977 के आम चुनाव में, पार्टी ने कांग्रेस को हराया और जनता नेता मोरारजी देसाई स्वतंत्र आधुनिक भारत के इतिहास में पहले गैर-कांग्रेसी प्रधानमंत्री बने।

समाजवादी नेता, राज नारायण ने 1971 में इंदिरा गांधी के खिलाफ चुनावी कदाचार का आरोप लगाते हुए एक कानूनी रिट दायर की थी। 12 जून 1975 को, इलाहाबाद उच्च न्यायालय ने उन्हें रायबरेली निर्वाचन क्षेत्र में नारायण पर अपनी 1971 की चुनावी जीत में भ्रष्ट चुनावी प्रथाओं का उपयोग करने का दोषी पाया। उन्हें अगले छह वर्षों के लिए कोई भी चुनाव लड़ने से रोक दिया गया था। आर्थिक समस्याओं, भ्रष्टाचार और गांधी की दृढ़ विश्वास ने कांग्रेस (आर) सरकार के खिलाफ व्यापक विरोध का नेतृत्व किया, जिसने आपातकाल की स्थिति लागू करके जवाब दिया।  तर्क राष्ट्रीय सुरक्षा को बनाए रखने का था। हालाँकि, सरकार ने प्रेस सेंसरशिप की शुरुआत की, चुनाव स्थगित कर दिए और हड़तालों और रैलियों पर प्रतिबंध लगा दिया।

2013 में जनता पार्टी के राष्ट्रीय अध्यक्ष भारतीय जनता पार्टी का दामन थाम लिया था और मौखिक रूप से पार्टी का विलय कर दिया था।

 पुनर्निर्माण 
पार्टी को 2020 में पुनर्गठित किया गया और 2020 बिहार विधान सभा चुनाव दरभंगा विधानसभा क्षेत्र से लड़ा गया। 

 सन्दर्भ 

 बाहरी कड़ियाँ 
 जनता पार्टी का जालघर (अंग्रेजी में)
 Party website
 जनता पार्टी के उदय और अस्त की यादें

श्रेणी:भारत के राजनीतिक दल
मिशिगन

200px|thumb|अमेरिका में स्थिति
मिशिगन () विशाल झीलें के इलाके पर संयुक्त राज्य के मध्य पश्चिम क्षेत्र में स्थित राज्य है। इसकी राजधानी लांसिंग है, और इसका सबसे बड़ा शहर डेट्रोइट है। मिशिगन एकमात्र राज्य है जिसमें दो प्रायद्वीप शामिल हैं। मिशिगन में दुनिया के किसी भी राजनीतिक उपखंड के मुकाबले सबसे बड़ा मीठे पानी का किनारा है। शिकागो नगर इसी झील पर स्थित है ।

17वीं शताब्दी में फ्रांसीसी खोजकर्ताओं द्वारा उपनिवेशित होने से पहले मिशिगन में कई मूल अमेरिकी जनजातियाँ निवास करती थी। 1762 में सप्तवर्षीय युद्ध में फ्रांस की हार के बाद यह क्षेत्र ब्रिटिश शासन के अधीन आया। जिसने अमेरिकी क्रन्तिकारी युद्ध में हार के बाद यह क्षेत्र नए स्वतंत्र हुए संयुक्त राज्य को सौंप दिया गया। इसे 26वें राज्य के रूप में 26 जनवरी 1837 को संघ में भर्ती किया गया।

हालांकि मिशिगन एक विविध अर्थव्यवस्था विकसित किये हुए हैं, लेकिन इसे व्यापक रूप से अमेरिकी मोटर वाहन उद्योग के केंद्र के रूप में जाना जाता है। यह देश की तीन प्रमुख ऑटोमोबाइल कंपनियों का घर है (जिन सबका मुख्यालय डेट्रोइट महानगरीय क्षेत्र के भीतर है)। 2016 के अनुमान के मुताबिक राज्य की जनसंख्या 99,28,300 है। जिससे इसका राज्यों में 10वां स्थान हुआ। 91% जनता अंग्रेज़ी बोलती हैं जो कानूनी तौर पर सरकारी भाषा नहीं है (वास्तव वो है)।

 मिशिगन के महत्वपूर्ण नगर एवं उपनगर 
2005 की जनगणना के अनुसार मिशिगन के बड़े शहरों में निम्नाकिंग प्रमुख शहर हैं: 

रैंकशहरजनसँख्या1 डेट्राइट 871,1212ग्रैंड रैपिड्स193,0833वॉरेन134,5894 स्टर्लिंग हाइट्स127,9915 फ्लिंट117,0686 लैंसिंग114,2767 एन आर्बर113,2068 क्लिंटन टाउनशिप96,7819 लिवोनिया96,73610 डियरबॉर्न92,382
 शैक्षणिक संस्थान 
 एड्रियन महाविद्यालय
 अल्बियन महाविद्यालय
 अल्मा महाविद्यालय
 एंड्रयूज विश्वविद्यालय
 अक्वेनिस महाविद्यालय
 एव मारिया महाविद्यालय
 एव मारिया विधि विद्यालय
 बेकर महाविद्यालय
 कैल्विन महाविद्यालय
 सेन्ट्रल मिशिगन विश्वविद्यालय
 क्लेयरी विश्वविद्यालय
 कॉनकार्डिया विश्वविद्यालय कॉर्नर स्टोन विश्वविद्यालय
 क्रैनब्रुक कला अकादमी
 डैवनपोर्ट विश्वविद्यालय
 ग्रैंड वैली स्टेट विश्वविद्यालय
 मैडोना विश्वविद्यालय
 मिशिगन यहूदी संस्थान
 मिशिगन स्टेट विश्वविद्यालय
 मिशिगन तकनीकी विश्वविद्यालय
 नार्दन मिशिगन विश्वविद्यालय
 ओकलैंड विश्वविद्यालय
 ओलिवेट महाविद्यालय मिशगन विश्वविद्यालय तंत्र
 मिशिगन विश्वविद्यालय- Ann Arbor
 मिशिगन विश्वविद्यालय-Dearborn
 मिशिगन विश्वविद्यालय-Flint

 इन्हें भी देखें 
 मिशिगन झील

श्रेणी:संयुक्त राज्य अमेरिका के राज्य
ईसा मसीह सत्य गिरजाघर

thumb|ईसा मसीह सत्य गिरजाघर, ग्रेट ब्रिटेन

ईसा मसीह सत्य गिरजाघर एक स्वतंत्र गिरिजाघर है जो कि १९१७ में बीजींग, चीन में स्थापित किया गया था। प्रचारक युंग-जी लिन सत्य ईसा मसीह गिरजाघर के वर्तमान अध्यक्ष हैं। ये गिरिजाघर ईसाई समाज के रोमीय मत विरोधी (प्रोटेस्टेन्ट) शाखा से संबंधित है। भारत में इसकी स्थापना १९३२ में हुई। इस गिरिजाघर में बड़ा दिन और शुभ शुक्रवार नहीं मनाए जाते।

 पांच मुख्य सिद्धांत 

 १. पवित्र आत्मा
"अपने जीभ से बोलती हुई पवित्र आत्माओं का स्वागत करना स्वर्गलोक में उत्तराधिकार प्राप्त करने की प्रतिभूति है।"
 २. बप्तिस्मा
"जल से शुद्धिकरण अपराधों से क्षमा तथा पुनर्जीवन के लिए है। शुद्धिकरण प्राकृतिक जल में ही होना चाहिए, जैसे कि नदी, सागर या झरने में। जिसका शुद्धिकरण जल तथा पवित्र आत्मा के साथ हो चुका है, यह संस्कार भगवान यीशु के नाम से करेगा। जिसका शुद्धिकरण हो रहा हो उसे जल में पूर्णतया समाना होगा तथा वह सामने की ओर नतमस्तक होगा।"
 ३. चरण धुलाई
"चरण धोने का संस्कार प्रभु ईशु से सम्बंधित होने की योग्यता प्रदान करती है। यह इस बात का स्मरण कराने का कार्य भी करती है कि हर किसी के पास प्रेम, पवित्रता, नम्रता, क्षमाशीलता तथा सेवाभाव के गुण होने चाहिये। उस प्रत्येक व्यक्ति को जिसे कि बपतिस्मा जल की प्राप्ति हुई हो प्रभु ईशु के नाम पर चरण अवश्य धोने चाहिये। दृढ़ संकल्प के साथ परस्पर चरण धोने का अभ्यास किया जा सकता है।"
 ४. ईश्वर से पवित्र संबंध
"पवित्र समागम भगवान यीशु की मृत्यु की याद में मनाया जाता है। यह हमें अपने ईश्वर के अंग बनने की क्षमता प्रदान करता है, ताकि हमारा जीवन अनन्तकाल तक बना रहे और क़यामत के दिन हमारी आत्मा परलौकिक हो जाय। यह संस्कार जितनी अधिक आवृति के साथ संभव हो, होना चाहिए तथा केवल खमीररहित रोटी तथा अंगूर का रस ही प्रयुक्त होना चाहिए।"
 ५. विश्राम दिवस
"विश्राम दिवस, सप्ताह का सातवाँ दिन (शनिवार), पवित्र दिन होता है जिसे कि ईश्वर की पवित्रता तथा आशीर्वाद प्राप्त है। इस दिन को ईश्वर कृति (संसार) से मुक्ति पाने के लिये प्रभु के आशीर्वाद एवं जीवन में शाश्वत विश्राम प्राप्त करने की आशा के रूप में देखना चाहिये।"

 अन्य विश्वास 
 १. ईसा मसीह
"ईसा मसीह, ईश्वरीय वचन, जो देह में प्रकट हुआ, पापियों के उद्धार के लिये क्रूस पर अपने प्राण दिये और उसका तीसरे दिन पुनरुत्थान हुआ जिसके बाद वो स्वर्ग चला गया। वही मनव-मात्र का एकमात्र उद्धारकर्ता है, स्वर्ग और पृथिवी का सृष्टा है और एकमात्र सच्चा परमेश्वर है।"
 २. बाईबल (धर्मग्रंथ)
"पवित्र बाइबिल, जो पुरातन टेस्टामेंट और नवीन टेस्टामेंट से बनी है, ईश्वर द्वारा प्रोत्साहित है, एकमात्र सत्य धर्मग्रन्थ है और ईसाई जीवन का मानक है।"

 ३. मोक्ष
"मोक्ष ईश्वर की कृपा द्वारा विश्वास करने से मिलता है। मानने वालों को पवित्र आत्मा पर भरोसा करना चाहिये जिससे कि वो पवित्रता, ईश्वर का आदर और मनवता से प्रेम की ओर अग्रसर रहें।" 

 ४. गिरजाघर
"सत्य ईसा मसीह गिरिजाघर (धर्मसंघ), "लैटर रेन" के समय पवित्र आत्मा की मदद से प्रभु ईसा मसीह द्वारा स्थापित, ही पुनर्स्थापित सच्चा प्रेरित गिरिजाघर है।" 

 ५. ईसा मसीह का पुनरागमन
"प्रभु का पुनरागमन क़यामत के दिन होगा जब वो स्वर्ग से उतर कर यहाँ आयेंगे दुनिया पर फ़ैसला सुनाने : पुण्यात्माओं को अमर स्वर्गिक जीवन मिलेगा और पापी सदा के लिये अभिशप्त होंगे।" 

श्रेणी:ईसाई धर्म
सीऐटल

thumb|सीऐटल शहर

सीऐटल (अंग्रेजी: Seattle) अमेरिका के वाशिंगटन राज्य का एक प्रमुख शहर है। यह वाशिंगटन राज्य का सबसे बड़ा शहर होने के साथ-साथ वहाँ का प्रमुख बन्दरगाह भी है। यह प्रशान्त महासागर तथा लेक वौशिन्ग्टन के बीच स्थित है। कनाडा की सीमा यहाँ से केवल १६० किलोमीटर दूर है। अप्रैल २००९ में यहाँ की आबादी लगभग ६१७०० थी।

पाइक प्लेस मार्केट यहाँ की बड़ी मशहूर सब्जी मंडी है। पर्य्टक एवं निवासी रोज फल, सब्जियाँ, फूल, मछली आदी ख्ररीदनें यहाँ हजारों की तादाद् में आते हैं।

मानव यहाँ कम-से-कम ४००० र्वषों से बसा हुआ है। गोरों का आगमन सन १८५१ में शुरु हुआ। आर्थ्रर डेन्नी तथा उनके साथियों ने सबसे पह्ली बस्ती बसायी जिसका नाम न्यू यॉर्क-ऍल्काइ रखा गया। सन १८५३ में दुवामिश तथा सुवामिश कबीलों के सरदार सिआलह को सम्मानित करने के लिये बस्ती का नाम सिऐटल रखा गया। यह हवाई जहाज निर्माण के लिए प्रसिद्ध है।

श्रेणी:अमेरिका के शहर